Gw mau tau Jadwal Pertandingan dari Perancis Terbuka 2011. Jelasin dalam bahasa jawa

Dinten Kaping Gangsal (26 Mèi)

Pasarta kualifikasi saking sektor tiyang kakung sanget nguaosi lampahing tetandhingan wonten ing turnamèn Roland Garros ingkang sapunika. Unggulan nomer wolu, inggih punika Jürgen Melzer, ingkang piyambakipun inggih minangka semifinalis taun kepengeker dados kurban ingkang paling parah nalika piyambakipun dipunkasoraken déning Lukáš Rosol, ingkang namung ranking 111 ing dunya. Melzer dipunkasoraken déning Rosol kanthi biji 6–7, 6–4, 4–6, 7–6, 6–4. Paserta ingkang asalipun saking Argentina, inggih punika Leonardo Mayer saged ngasoraken unggulan nomer pitu likur, inggih punika Marcos Baghdatis 7–5, 6–4, 7–6, déné Alejandro Falla, paserta kualifikasi ingkang asalipun saking Kolombia, saged mungkasi pangangen-angenipun unggulan nomer kalih dasa, Florian Mayer kanthi skor 4–6, 7–6, 6–1, 6–2.

Ing pérangan sanèsipun, pasarta ingkang muasal saking Ruslan, inggih punika Nikolay Davydenko, ingkang ugi minangka unggulan nomer wolu saged dipunkasoraken déning Antonio Veić. Pasarta saking Kroasia punika saged ngasoraken Davydenko kanthi skor 3-6, 62, 7-5, 3-6, 6-1. Wondéné petenis Ivan Ljubičić saged ngasoraken unggulan nomer sekawan likur, inggih punika Sam Querrey kanthi skor 7-6, 6-4, 6-4. Unggulan nomer gangsal inggih punika Robin Söderling  malah saged dipunkasoraken déning pasarta saking Spanyol, inggih punika Albert Ramos kanthi skor 6-3, 6-4, 6-4, déné unggulan nomer sedasa, Mardy Fish saged ngasoraken Robin Haase kanthi skor 7-6, 6-2, 6-1 kanggé terus majeng dhateng puteran kaping tiga wonten ing Roland Garros kanggé wekdal kaping sapisan ing sadangunipun kariripun. Fernando Verdasco, ingkang minangka unggulan nomer enem belas, kedah adhep ajeng kanthi radi rekaos nalika piyambakipun tandhing kaliyan Xavier Malisse, Verdasco ing pungkasanipun saged menang kanthi skor 4–6, 6–3, 7–6, 6–4. Arnaud Clement nembé kupiya kanthi saestu nalika tandhing kaliyan pasarta saking Jerman, Michael Berrer. Clement, ingkang minangka petenis veteran ing pungkasanipun saged dipunkasoraken kanthi sekawan set, lan Gilles Simon saged ngasoraken kancanipun ingkang satunggal nagari, inggih punika Jeremy Chardy kanthi skor 4–6, 6–4, 6–4, 3–2. Pasarta ingkang asalipun saking Spanyo, inggih punika Pablo Andújar kedah makarya kanthi langkung awrat kanggé nggayuh biji 7-5, 6-3, 7-6, sanajan ta biji ingkang paling inggil inggih taksih kagunganipun Rafael Nadal, dados piyambakipun inggih ingkang lajeng menang ing babak punika. Andy Murray ingkang langkung rumiyin kedah tandhing kanthi rekaos ing tembénipun saged menang ngasoraken pasarta ingkang asalipun saking Italia, inggih punika Simone Bolelli kanthi skor 7-6, 6-4, 7-5.

Kim Clijsters ugi kedah kupiya radi awrat nalika tandhing ing Roland Garros sasampunipun piyambakipun kènging cidra ing ukel-ukel sukunipun ingkang radi parah, kanthi panyuwunan bilih piyambakipun saged pikantuk gelar jawara ing turnamen punika, nanging ing ènjingipun malah hawanipun asrep lan kathah angin wonten ing Court Philippe Chatrier saèngga dadosaken piyambakipun kécalan wirama saha raos semangat, lan pungkasanipun malah saged dipunkasoraken déning pasarta ingkang muasal saking Walanda, inggih punika Arantxa Rus ingkang yuswanipun nembé kalih dasa taun, kanthi skor 3-6, 7-5, 6-1, ing puteran kaping kalih, piyambakipun kécalan 11 saking 12 babak ingkang paling pungkasan sanajan ta piyambakipun sampun nyepeng biji kantun kalih biji pamungkas. Ing sisih sanèsipun, unggulan saneèsipun kados ta  Petra Kvitová, Agnieszka Radwańska, Victoria Azarenka, Kaia Kanepi, Roberta Vinci, Andrea Petkovic, Li Na, Maria Kirilenko lan Yanina Wickmayer saged majeng dhateng babak sanèsipun, déné Sorana Cristea saged ngasoraken unggulan nomer pitu likur, inggih punika Alexandra Dulgheru kanthi skor 6-2, 7-5 lan pasarta ingkang asalipun saking Amérikah Sarékat inggih punika Vania King saged ngasoraken pasarta ingkang muasal saking Inggris, Elena Baltacha kanthi skor 4-6, 6–1, 6–4. Caroline Garcia inggih minangka juru main tenis ingkang sanget nembé ngrembaka ing wekdal punika punapa malih nalika tandhing piyambakipun saged mandhegani tetandhingan kanthi skor 6-3, 4-1. Sanajan ta yuswanipun nembé pitulas taun, lare enèm ingkang dèrèng patos misuwur punika saged damel kaget sedaya pihak nalika tandhing ing lapangan sasampunipun Amelie Maursemo pènsiun. Garcia ing pungkasanipun nembé saged dipunkasoraken déning Maria Sharapova kanthi skor 3–6, 6–4, 6–0, ingkang kécalan 11 biji pungkasan.